Rating de țară negativ pentru România. Rezultatul și anularea alegerilor au dus la această evaluare
Agenția de rating Fitch a revizuit perspectiva ratingului de țară al României la negativă, menținând ratingul la BBB-. Potrivit unui document al agenției, incertitudinea politică a crescut semnificativ, ceea ce ar putea afecta negativ consolidarea fiscală a țării. „Incertitudinea politică a crescut la niveluri ridicate, iar evaluarea noastră este că va avea probabil un efect negativ semnificativ asupra consolidării fiscale”, se arată în raportul Fitch.